یونس ایمرے

یونس ایمرے (عثمانی ترکی: یونس امرہ) (1238ء - 1320ء) ایک ترکی شاعر اور صوفی شخصیت تھے جنھوں نے اناطولیہ کے ادب و ثقافت پر گہرے اثرات مرتب کیے۔ انھوں نے قدیم اناطولوی ترکی میں تحاریر لکھیں جو جدید ترکی زبان کی ابتدائی شکل تھی۔ یونس ایمرے کی 750 ویں سالگرہ کے موقع پر، یونیسکو نے ایک متفقہ قرارداد کے ذریعے 1991ء کو ’یونس ایمرے کے عالمی سال‘ کے طور پر منایا۔

حالاتِ زندگی

نام کا تلفظ 
یونس ایمرے کے نام کا عثمانی (فارسی) رسم الخط میں اِملا ’’یونس امریہ‘‘ ہے۔ موجودہ ترکی زبان کے لاطینی رسم الخط میں ’’E‘‘ کی آواز اُردو کے ہلکے زیر جیسی ہے ۔ عربی زبان کے فتحہ یعنی زبر  اور الف ما قبل مفتوح کے لیے لاطینی رسم الخط کا ’’A‘‘ استعمال کیا جاتا ہے۔

یونس ایمرے کی پیدائش صاری کوئے نامی گاؤں میں ہوئی۔ اس زمانے میں قونیہ پرسلجوق ترکوں کی حکومت تھی۔ یونس ایمرے نے چالیس سال اپنے استاد شیخ تاپدوک ایمرے کے قدموں میں گزار دیے۔ اُن کی زیر نگرانی انہوں نے قرآن و حدیث کے علم میں کمال حاصل کیا۔ طریقت کے اسرار و رموز سے شناسا ہوئے۔ اُن کے کلام میں رباعی، گیت، ن ظمیں، غزلیں سبھی نظر آتی ہیں۔
ترکی ادب پر یونس ایمرے کے اثرات ان کے زمانے سے لے کر دورِ حاضر تک دیکھے جا سکتے ہیں۔ احمد یسوی اور سلطان ولد کے بعد یونس ایمرے پہلے شاعر تھے جنھوں نے فارسی یا عربی میں شاعری کرنے کی بجائے اپنے زمانے اور خطے میں بولی جانے والی ترکی زبان میں شاعری کی۔ ان کا طرزِ تحریر وسطی اور مغربی اناطولیہ کے معروف اور ہم عصر اندازِ بیان کے بے حد قریب تھا۔ ان کے کلام کی زبان وہی ہے جو اس خطے کے بڑی تعداد میں نامعلوم علاقائی شاعروں، علاقائی گیتوں، علاقائی قصے کہانیوں اور پہیلیوں کی زبان ہے۔

جدید میڈیا میں 

ترکی کے پہلے قومی ٹیلی ویژن اسٹیشن، ٹی آر ٹی 1 کی جانب سے یونس ایمرے کے حالاتِ زندگی پر انھی کے نام سے ایک ٹی وی سیریز تیار کی گئی، جو دو سیزن پر محیط تھی۔ سیریز کا پہلا سیزن 22 قسطوں پر مشتمل تھا جو 2015ء میں نشر ہوا، جبکہ 23 قسطوں پر مشتمل دوسرا سیزن 2016ء میں نشر کیا گیا۔

یوٹیوب چینل، ٹیلیوستان پر اس ترکی ٹی وی سیریز کو اردو متن (سب ٹائٹلز) کے ساتھ پیش کیا جا رہا ہے۔پی ٹی وی ہوم نے بھی اس کی نشریات اردو ڈبنگ میں شروع کردیں ہیں۔

تصاویر

حوالہ جات

بیرونی روابط 

 
 
 

یونس ایمرے
ترک شعرا
1240ء کی پیدائشیں
1321ء کی وفیات
ترکی زبان کے مصنفین
ترک صوفیا
صوفی شعرا
تاریخ پیدائش نامعلوم